DA Den Europæiske Unions Tidende C 331/6

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

(2008/C 331/04)

Sag nr.: XA 343/08

Medlemsland: Danmark

Støtteordningens benævnelse eller navnet på den virksomhed, der modtager en individuel støtte: Sundhedsstyring i vildtopdræt

Retsgrundlag: Lov om administration af Det Europæiske Fællesskabs forordninger om markedsordninger for landbrugsvarer m.v. (Bemyndigelsesloven), jf. lovbekendtgørelse nr. 297 af 28. april 2004

Forventede årlige udgifter til ordningen eller det samlede individuelle støttebeløb, der ydes til virksomheden: 300 000 DKK

Maksimal støtteintensitet: 100 %

Gennemførelsesdato: Den 1. oktober 2008

Ordningens eller den individuelle støttes varighed: Den 30. september 2009

Målet med støtten: Formålet med projektet er at medvirke til, at de unge vildtfugle, der udsættes til jagt kan karakteriseres som en sund og levedygtig bestand af spiseegnede fugle. Høj dødelighed ses ofte hos de helt unge vildtfugle, og projektet vil skabe overblik over dødsårsagen hos de yngste grupper af vildtfuglekyllinger. Baseret på de indvundne data udarbejdes anbefalinger vedrørende management af vildtfugle (primært fasaner) indenfor de første tre leveuger, med henblik på at minimere produktionstabet.

De endelige støttemodtagere er producenter med vildopdræt. Projektet vedrører alene små- og mellemstore virksomheder.

Projektet er omfattet af artikel 15, stk. 2, litra c) i forordning (EF) nr. 1857/2006. Projektet omfatter udgifter til rådgivning

Berørt(e) sektor(er): Vildtfugle

Den støttetildelende myndigheds navn og adresse:

Fjerkræafgiftsfonden Axeltorv 3 DK-1609 Copenhagen V

Websted: http://www.poultry.dk/ddf/fa.nsf/B2009T.pdf?openfileresource

Andre oplysninger: —

Sag nr.: XA 344/08

Medlemsstat: Frankrig

Region: Département du Gers

Støtteordningens benævnelse: Programme d'aide en faveur du remplacement des éleveurs gersois

Retsgrundlag:

— artikel 15 i forordning (EF) nr. 1857/2006,

— articles L 1511-1 et suivants, article L 4211-1 du code général des collectivités territoriales,

— délibération du Conseil général du Gers du 29 juillet 2008

Forventede årlige udgifter til ordningen eller det samlede individuelle støttebeløb: 60 000 EUR om året

Maksimal støtteintensitet: Støttesatsen vil være på 35 % af de daglige udgifter til vikarer for unge landbrugere og 25 % for andre landbrugere, dog højst for 24 dage om året pr. landbrugsbedrift

Gennemførelsesdato: 2008, fra datoen for offentliggørelse af registreringsnummeret for fritagelsesansøgningen på Europa-Kommissionens Generaldirektorat for Landbrug og Udvikling af Landdistrikters websted

Støtteordningens varighed: 2008

Målet med og nærmere regler for støtten: Ved at bruge vikarer kan landbrugere, hvis virksomhed kræver, at de er på landbrugsbedriften hver dag i året, sikre sig arbejds- og levevilkår, som kan sammenlignes med andre erhvervssektorers. Udgifterne til vikarordninger er dog alt for store bortset fra de tilfælde, hvor udgifterne dækkes af andre parter (barselsorlov, ulykker eller sygdom i forbindelse med private forsikringer).

Der vil således kunne ydes støtte, som tilskynder landbrugerne til at bruge sådanne vikarordninger. Støtten dækker delvis de faktiske udgifter til vikarer for landbrugere i tilfælde af sygdom, ferie eller erhvervsuddannelse (undtagen fagforeningsarbejde). Støtten udbetales til vikartjenesterne, og landbrugerne modtager således ikke direkte kontantbetalinger.

I overensstemmelse med artikel 15, punkt 4, i forordningen om landbrugsfritagelser vil støtten ikke være begrænset til medlemmer af producentsammenslutninger eller lignende foreninger. Hvis støtten udbetales til en sammenslutning eller organisation for en vikarydelse til en landbruger, der ikke er medlem, vil støtten være nøje begrænset til de faktiske udgifter til vikarydelsen

Berørte erhvervssektorer: Alle landbrugsbedrifter, hvis landbrugeren (der driver landbrug som hovederhverv) er nødsaget til at være på bedriften hver dag i året

Den ansvarlige myndigheds navn og adresse:

Monsieur le Président du Conseil Général du Gers Direction de l'Agriculture, de l'Eau et de l'Environnement 81, route de Pessan F-32000 AUCH

Websted: http://www.gers-gascogne.com/ovidentia/index.php?tg=oml&file=publication/fich.html&art=1211&cat=33

Sag nr.: XA 345/08

Medlemsstat: Spanien

Region: Catalonia

Støtteordningens benævnelse eller navnet på den virksomhed, der modtager individuel støtte: Ayudas para la repoblación ganadera de reproductores bovinos sacrificados por motivo de saneamiento oficial

Retsgrundlag: Orden de 2008, del Departamento de Agricultura, Alimentación y Acción Rural, por la cual se aprueban las bases reguladoras de las ayudas para la reposición de animales reproductores bovinos sacrificados por motivos de saneamiento oficial y se convocan las correspondientes al año 2008

Forventede årlige udgifter til ordningen: 810 000 EUR

Maksimal støtteintensitet: Højst 500 EUR pr. kreatur, der er slagtet som led i officielle saneringsforanstaltninger, med henblik på genindsætning af nye dyr. Den maksimale støtte pr. genindsat kreatur er lig med forskellen mellem anskaffelsesprisen for det nye dyr og det samlede beløb, der udbetales gennem en eventuel forsikringsordning, plus omkostninger, der på grund af sygdommen ikke er blevet afholdt, men som ellers skulle have været afholdt, idet bruttostøtteintensiteten dog ikke må overstige 100 %

Gennemførelsesdato: Støtteordningen anvendes fra datoen for offentliggørelse af registreringsnummeret på ansøgningen om fritagelse, jf. forordning (EF) nr. 1857/2006, på webstedet for Kommissionens generaldirektorat for landbrug og udvikling af landdistrikter. Den pågældende Orden (bekendtgørelse) træder i kraft efter offentliggørelsen i Diario Oficial de la Generalitat de Catalunya (Cataloniens statstidende), som forventes at finde sted i september 2008

Støtteordningens varighed: Fra offentliggørelsen af ordningen i 2008 og indtil den 31. december 2013

Målet med støtten: Målet med støtten er at kompensere landbrugerne for tab som følge af slagtning af kødraceavlskvæg, mælkeraceavlskvæg eller Lidia-avlskvæg som led i officielle saneringsforanstaltninger og at gøre det lettere at genindsætte en avlsdyrsbesætning af samme størrelse som før sygdomsudbruddet, jf. artikel 10 i forordning (EF) nr. 1857/2006.

Støtten ydes til bekæmpelse af kvægtuberkulose og/eller kvægbrucellose, idet følgende forudsætninger dog skal være opfyldt:

det skal dreje sig om en sygdom, hvis udbrud er officielt bekræftet af de offentlige myndigheder

støtten skal indgå i et obligatorisk offentligt EU-program, nationalt program eller regionalt program for forebyggelse og udryddelse af sygdommen

støtten ydes ikke til foranstaltninger, som landbrugsbedrifterne skal afholde udgifterne til

det må ikke dreje sig om sygdomme, for hvilke der efter EU-bestemmelserne opkræves særlige afgifter til finansiering af bekæmpelsesforanstaltninger

alle dyr på bedriften er blevet slagtet som led i officielle saneringsforanstaltninger i produktionsårene 2007 og 2008. Dyrene, der skal erstattes, kan være blevet slagtet i 2007. Ordningen opfylder således betingelserne i artikel 10, stk. 8, i forordning (EF) nr. 1857/2006, eftersom den indføres senest tre år efter, at tabet fandt sted, og støtten udbetales senest fire år efter dette tidspunkt.

Støtten ydes kun til landbrugsbedrifter, der betragtes som små og mellemstore virksomheder

Berørt(e) sektor(er): Kødrace-, mælkerace- eller tyrefægtningsraceavlskvæg, NACE-kode 01.41 (avl af malkekvæg) og 01.42 (avl af andet kvæg og bøfler)

Den støttetildelende myndigheds navn og adresse:

Departamento de Agricultura, Alimentación y acción Rural de la Generalitat de Catalunya Gran Vía de les Corts Catalanes nos 612-614 E-08007 Barcelona

Websted: http://www20.gencat.cat/docs/DAR/TR_Tramits/TR01_Ajuts%20i%20subvencions/DAR_05%20Ajus%20pendents%20publicacio/Documents/Fitxers%20estatics/2008267.pdf

Andre oplysninger: —

Sag nr.: XA 349/08

Medlemsstat: Italien

Region: Liguria

Støtteordningens benævnelse: Concessione di contributi per le spese relative alla tenuta dei Libri Genealogici e per lo svolgimento dei controlli funzionali del bestiame

Retsgrundlag: Delibera della Giunta Regionale n. 1117 del 12.9.2008«Criteri e modalità di concessione dei contributi previsti dall'art. 1 della legge regionale n. 36/2000 in adeguamento alle disposizioni di regolamento (CE) n. 1857/2006 della Commissione» e articolo 1 della legge della Regione Liguria 4 agosto 2000 n. 36 «Norme in materia di associazioni allevatori»

Forventede årlige udgifter til ordningen: Staten udbetaler årligt beløbet til regionen på grundlag af antallet af dyr, hvis genetiske kvalitet undersøges, antallet af stalde og områdernes miljø- og produktionsforhold. Beløbet er for 2008 fastsat til 748 250 EUR

Maksimal støtteintensitet: For støttemodtagere i medfør af artikel 1 i regionallov af 4. august 2000 nr. 36 er den maksimale støtteintensitet op til 100 % af de støtteberettigede udgifter til stambogsføring og op til 70 % af støtteberettigede udgifter til undersøgelse af husdyrs genetiske kvalitet (artikel 16, stk. 1, litra a) og b), i forordning (EF) nr. 1857/2006)

Gennemførelsesdato: Fra datoen for offentliggørelse af ansøgningens registreringsnummer på Kommissionens Generaldirektorat for Landbrug og Udvikling af Landdistrikters websted

Ordningens eller den individuelle støttes varighed: Indtil den 31. december 2013

Målet med støtten: Støtten til føring af stambøger omfatter udgifter til kontrol og bearbejdning af de fremkomne data. Aktiviteter som led i undersøgelse af husdyrs genetiske kvalitet omfatter udgifter til kontrol, bearbejdelse af data og formidling af oplysninger, der er indsamlet hos opdrættere.

Den omhandlede støtte i artikel 1 i regionallov af 4. august 2000 nr. 36 tildeles i medfør af artikel 16, stk. 1, litra a) og b), i forordning (EF) nr. 1857/2006 med en sats på 100 % af de støtteberettigede udgifter, hvad angår administrative udgifter i forbindelse med føring af stambøger og husdyrregistre og med en sats på op til 70 % af udgifterne til undersøgelser, der udføres for at fastslå husdyrs udbytte, undtagen den kontrol, som husdyrenes ejer fører med husdyrene, og rutinekontrol af mælkekvaliteten

Berørt(e) sektor(er): Støtten udbetales til alle husdyrbedrifter i Ligurien via sammenslutninger af opdrættere

Den støttetildelende myndigheds navn og adresse:

Regione Liguria Dipartimento Agricoltura Protezione Civile e Turismo Via G. D'Annunzio 113 I-16121 Genova

Websted: Regionalrådets beslutning (delibera n. 1117 del 12 settembre 2008) er tilgængelig på:

http://www.agriligurianet.it/Agrinet/DTS_GENERALE/20080916/dgr08_1117.pdf

Den regionale lov (legge regionale n. 36/2000) findes på:

http://www.regione.liguria.it/leggi/dos/20000036.htm